ขอปรึกษาหน่อยครับคุณ คือผมเป็นคนที่ผอม เเขน ขาเรียว นน.51 สส.173 ผมกินเท่าไรก็ไม่อ้วน บางวันทาน3-4ครั้งก็ไม่อ้วน ออกกำลังกายเป็นประจำ ผมเป็นโรคอะไรหรือป่าวครับ ทำยังไงครับให้ร่างกายสมส่วน
สวัสดีค่ะ ขั้นแรกอาจจะต้องหาดูก่อนว่ามีโรคอะไรที่ทำให้น้ำหนักลดหรือไม่เช่น-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าโดยน้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือนควรไปพบแพทย์เพื่อตรวจเพิ่มเติม ถ้าน้ำหนักลดมาก ร่วมกับมีอาการอื่นเช่นไอเป็นเลือด ถ่ายเป็นเลือด ถ่ายดำ อาเจียนเป็นเลือด อ่อนเพลียมาก อาเจียนมาก ใจสั่นหากไม่ได้มีโรคทางกายอะไรแล้ว การมีน้ำหนักน้อยอาจจะเป็นเพราะรูปร่างของเราที่เป็นแบบนี้เอง สามารถดูแลสุขภาพทั่วไปให้แข็งแรง โดยควรรับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์